Duitsland beleef 'Sicherheit über alles' | Maroela Media
Die meeste Duitsers hou nog somervakansie, maar Duitse regeringspartye se retoriek oor veiligheidsake raak ook oorverhit. Die reeks politieke geweldsaanvalle en gefnuikte aanvalle in Duitsland die afgelope paar maande speel daarin 'n belangrike rol.
Daarby is daar Duitse bondstaatsverkiesings in Berlyn en Mecklenburg-Vorpommern in September. Die konserwatief-nasionale AfD-party (Alternative für Deutschland) se warm asem begin blaas in die nek van die regerende koalisie se CDU (Christen-Demokrate) en SPD (Sosiaal-Demokrate). Volgens peilings kan die drie jaar oue AfD byna 14% stemme in Berlyn kry – en beheer oor verskillende rade met begrotings. Byna 20% stemme in Mecklenburg-Vorpommern kan na die AfD gaan.
Die CDU en SPD probeer die afgelope weke wal gooi. Angela Merkel en ander hooggeplaastes belowe nou meer polisie, beter toerusting en beter opleiding. Maar Duitse beleidstaboes word ook verbreek: die gebruik van die weermag in die binneland tydens krisisse word bespreek; veel makliker toegang tot internetdata van burgers vir die geheime dienste word oorweeg; gesigsherkenningsprogramme deur videobewaking is die jongste voorstel van die minister van binnelandse sake, Thomas de Maizière. Weens die Duitse geskiedenis was al drie kwessies tot onlangs taboe.
'n Verbod op rugsakke by die Oktoberfees in München word oorweeg, maar wat dan van alle feeste daarna? Die boerka, die vol gesigsbedekking vir sommige Moslemvroue, raak weer omstrede. Ligte beperkings of 'n verbod daarop in openbare plekke word bespreek.
Verlede week is daar 'n regeringsplan vir burgerlike beveiliging onthul. Dit sluit in dat Duitse burgers kerse, vuurhoutjies, sakke tamatiesop en ander kos, flitsligte en batterye, asook bottels water opgaar om vir tien dae 'n krisis op hul eie te kan deurstaan. Die Afrikaners van 1994 met hul kerse en blikkieskos was byna sieners.
Daar is tans ook 'n debat of dubbele paspoorte nie verbode moet wees nie: 800 000 Turke in Duitsland het net 'n Duitse paspoort, 1 500 000 Turke in Duitsland net 'n Turkse paspoort, en sowat 500 000 albei paspoorte. Onlangs het 40 000 Turke egter in Keulen "ons president" Recep Erdogan se outoritêre optrede toegejuig en vlae geswaai. So, die burgers vra ongemaklike vrae vir die media en politici.
Oop buitegrense beteken al meer binnegrense. En 'n ligte vorm van Orwell se 1984?
Ek glo nie enige Duitser wat volkome eerlik met homself is, sal enige Afrikaner wat 'n mate van 'schadenfreude' ervaar, kwalik neem nie.
Mag gesonde verstand binnekort in Duitsland en die res van Europa seëvier sodat daardie eeueoue, kultuurryke Westerse beskawing behoue bly.
Die mistroostige, vaal ellende van die Midde-Ooste is grootliks selfveroorsaak deur die nimmereindigende Islam-binnegevegte. Om hierdie beklaenswaardige toestand verder te versprei, gaan Europa onherkenbaar verander en niemand help nie.
Slagoffers van Islam-oorloë kan op ander maniere gehelp word, maar nie ten koste van Europeërs nie. Stabiele Moslemlande behoort die leiding hier te neem. Waar is hulle?
Duitsland het beheer verloor
My broer bly daar en se die bevolking kan gladnie meer vir Merkel uitstaan nie – soveel so dat sy haar gesig nie kan wys nie soos hulle haar Boe!
Verder is daar baie aanvalle op burgerlikes maar die staat verbied dat dit in die media geplaas moet word. Dit is veral die donkerder uitlanders wat die aanvalle loods. Merkel is mos groot maatjies met Obama wat uitlander – vriendelik is en die gewone Duitsers het genoeg gehad. Daar gaan nog 'n ding kom daar.
Die dag van afrekening het gekom. Die nasate van Duitsers wat destyds vir Hitler aanbid het, het nou afgesien van hul voorliefde vir almal wat blosend blank is en die donker Moslems verwelkom; totaal teen Hitler se bevele en wette. Hoe ironies tog. Die vooruitstrewende en intelligente Jode het plek gemaak vir afhanklike, verstokte en onbuigsame mense wat hulle nog tot raserny sal dryf. Duitsland verdien alles wat nou na hulle kant toe kom… en hulle het self daartoe ingestem. Die Jode moet liggies glimlag.
Wat Afrikaners nie begryp is dat die meeste moslims in Duitsland blankes is nie. Turkse en Maraokkanse of Siriese mense is nie donkerder as Griekse of Spaanse mense nie. Dit het min met ras van doen.